Zhantas/Cleaned-Uzbek_Wikipedia huggingface dataset:
Eduard Javadov

Eduard Javadovich Javadov (1959-yil 7-mayda tugʻilgan) — rossiyalik veterinar, veterinariya virusologiyasi boʻyicha mutaxassis, Rossiya Fanlar akademiyasining akademigi (2016).

 Biografiyasi 
1959-yil 7-may Oʻzbekiston SSRning Fargʻona viloyati Qoʻqon shahrida tugʻilgan.

1982-yilda — Leningrad veterinariya institutini tamomlagan.

Universitetni tamomlab, 1984-yilda aspiranturaga o‘qishga kirgunga qadar Farg‘ona viloyatidagi Frunzenskiy naslli cho‘chqachilik sovxozida katta veterinar bo‘lib ishlagan.

Keyin aspirantura (1984-yildan 1987-yilgacha), soʻngra ilmiy martaba: Butunrossiya parrandachilik veterinariya instituti Qushlarning oʻsma kasalliklari boʻlimining kichik, katta ilmiy xodimi (1987—1993) lavozimlarida faoliyat olib borgan.

1993-yildan 2005-yilgacha — „Kronvet“ MChJ direktori.

2005-yilda doktorlik dissertatsiyasini himoya qilgan.

2010-yilda Rossiya qishloq xoʻjaligi fanlari akademiyasining muxbir aʼzosi etib saylangan.

2013-yilda Rossiya Fanlar akademiyasining muxbir aʼzosi boʻlgan (Rossiya Tibbiyot fanlari akademiyasi va Rossiya qishloq xoʻjaligi fanlari akademiyasining Rossiya Fanlar akademiyasiga qoʻshilishi doirasida).

2005-yildan — Butunrossiya parrandachilik veterinariya ilmiy-tadqiqot instituti filiali direktori.

 Ilmiy faoliyati 

Veterinariya virusologiyasi sohasidagi taniqli olim.

Rahbarligida va bevosita ishtirokida parrandalar populyatsiyasini yuqumli kasalliklardan, shu jumladan oʻta xavfli kasalliklardan (yuqori patogen parranda grippi, Nyukasl kasalligi yoki qush vabosi) ishonchli himoya qilishni taʼminlaydigan vositalar va usullarni yaratishga qaratilgan fundamental va amaliy tadqiqotlar olib borilgan. Veterinariya fanining yangi yoʻnalishi — normal va patologik sharoitlarda immunitet tajribasi holatining immunobiologik monitoringi asoschisi hisoblanadi. Yuqori patogenli parranda grippi, yuqumli bursal kasalligi va Avikronga qarshi mono va bivalent inaktivlangan vaktsinalar ishlab chiqilgan.

200 dan ortiq ilmiy ishlar, 4 ta mualliflik guvohnomalari va ixtirolarga 15 ta patent muallifi.
 

 Mukofotlari 

 Rossiya Federatsiyasida xizmat koʻrsatgan fan arbobi (2010).

 

Turkum:Qoʻqonda tugʻilganlar
Turkum:Yashayotgan insonlar
Turkum:1959-yilda tugʻilganlar
Turkum:7-mayda tugʻilganlar
Ikki nurli interfenometr

Interferometr (interferensiya va metr) – elektromagnit yoki akustik toʻlqinlar interferensiyasi hodisasiga asoslangan oʻlchash asbobi. Interferometrning ishi bitta nurning fazoda ikki (yoki koʻp) kogerent nurga parchalab, turli yoʻnalishda interferensiya koʻrinishlarini hosil qilishidan iborat. Optik Interferometr keng tarqalgan. Bunga Maykelson Interferometr misol boʻladi nurlar koʻzgu 3h va 32 lardan kaytib toʻplanib obyektiv O ning fokal tekisligida interferensiyalanadi. Nurlar dastalarining yoʻlini baravarlash uchun (mas, 1 nur plastina Ya, dan ikki marta oʻtadi) nur 2 yoʻliga plastina P2 oʻrnatiladi. 3, (yoki 32) ni ozgina siljitilganda interferensiya polosalar qarash maydonida sezilarli suriladi. Koʻzgu 3, (yoki 32) oʻrniga biror detal oʻrnatib, interferension tasvir boʻyicha detal sirtining sifati toʻgʻrisida mulohaza yuritish mumkin. Toʻlqin tabiatiga qarab, Interferometr akustik va elektromagnit toʻlqinlar (optik va radioin-terferometrlar) uchun moslab yasaladi. Optik Interferometr spektral chiziqlarning toʻlqin uzunligini, shaffof muhitlarning yorugʻlik sindirish koʻrsatkichini, yulduzlarning burchak oʻlchamlarini, masofalarning mutlaq va nisbiy qiymatini katta aniqlikda oʻlchash uchun ishlatiladi. Interferometr sanoatda optik tizim va qismlarning sifatini tekshirish hamda optik detallarning sir-tini kuzatish uchun qoʻllanadi. Me-tallurgiyada esa metall sirtlarining tekisligini tekshirishda, shaxtalardagi metan va karbonat angidrid konsentratsiyasini aniqlashda ham Interferometrdan foydalaniladi.

Sanoatda optik tizim va qismlarning sifatini tekshirish hamda optik detallarning sinishi kuzatish uchun qoʻllanadi. Metallurgiyada esa metall sirtlarining tekisligini tekshirishda, shaxtalardagi metan va karbonat angidrid konsentratsiyasini aniqlashda ham Interferometrdan foydalaniladi.

 

 

Turkum:Fizika
Oxta Tagob qabristoni

Oxta Tagob qabristoni — Oʻzbekiston Respublikasining Fargʻona viloyatiga qarashli qabriston. Oʻzbekiston tumani tarkibiga kiradi. Oʻzbekiston tumani Oxta Tagob mahallasida joylashgan. 2023-yil 26-yanvarda Oʻzbekiston tumani geografik obyektlarning inventarizatsiyasi maʼlumotlari bazasiga kiritilgan. Reestrdagi kodi: APU:917385.
 

Turkum:Oʻzbekiston qabristonlari
Turkum:Oʻzbekiston tumani
Bekobod qabristoni

Bekobod qabristoni — Oʻzbekiston Respublikasining Fargʻona viloyatiga qarashli qabriston. Oʻzbekiston tumani tarkibiga kiradi. Oʻzbekiston tumani Bekobod mahallasida joylashgan. 2023-yil 26-yanvarda Oʻzbekiston tumani geografik obyektlarning inventarizatsiyasi maʼlumotlari bazasiga kiritilgan. Reestrdagi kodi: APU:917384.

 

Turkum:Oʻzbekiston tumani
Turkum:Oʻzbekiston qabristonlari
Sarvontepa meʼmoriy majmua yodgorligi

Sarvontepa meʼmoriy majmua yodgorligi (miloddan avvalgi VIII-VI-asrlar) Andijon viloyatining temir davriga oid eng mashhur qadimiy arxeologik yodgorliklaridan biri. Sarvontepa majmuasi Andijon shahri markazining shimoli-g‘arbiy qismida, Tutzor va Sujoat ko‘chalari kesishmasi yonida joylashgan. Dastlab, o‘tgan asrning 50-yillarida yodgorlik ro‘yxatga olingan

 Tadqiqot ishlari 
Qadimgi manzilgohda dastlabki qazishmalar XX-asrning 60-70-yillarida olib borilgan. Bu yerdan miloddan avvalgi V-VIII-asrlarga oid birinchi madaniy qatlamlar topildi. 2001-yilda shaharda ish olib borayotgan arxeologlar, Sarvontepani uncha katta bo‘lmagan 30 x 20 metr kattalikdagi saqlangan qismida qazish ishlari o‘tkazdilar. Natijada hozirgi shahar koʻchalari kesishgan joydan 3—4 metr chuqurlikda, insoniyat hayotining ibtidoiy davriga oid madaniy qatlamlar qayd etildi. Qatlamlardan miloddan avvalgi VI-IV-asrlarga to‘g‘ri keladigan guldor sopol idishlar va tosh buyumlar majmuasi oddiy maishiy o‘choq yaqinidan ajratib olindi.

Arxeologik tadqiqotlarga ko‘ra, Sarvontepa hududi 1 gektarga yaqin bo‘lgan. Yodgorlik temir davrining boshlariga (miloddan avvalgi VII—IV-asrlar) tegishli boʻlib, Eylaton madaniy markazi tarkibiga kiradi. Sarvontepani o‘rganish vodiy tarixi uchun o‘ta muhim sanaladi. Sababi, Farg‘ona vodiysi qadim shaharlari hududida (xususan, Andijonda) ilk bor 2400—2600 yillik arxeologik kompleks aniqlandi. Bundan tashqari Andijonsoyni bunyod etilish tarixini yanada qadimiylashtiradi. Sarvontepa hududi Andijon shahrini ilk (dastlabki) o‘rni bo‘lgani haqidagi fikr haqiqatga yaqin deb sanaladi. Aynan ushbu hududda keyinroq o‘rta asrlar arki va shahristoni joylashgani sabab qilib koʻrsatiladi. Farg‘ona vodiysi tarixini o‘rganishda Sarvontepa majmuasini o‘rganish katta ahamiyatga ega. Bugungi kunda qadimiy arxeologik yodgorlik hududi devor bilan o‘ralgan bo‘lib, Andijon viloyatining qadimiy tarixiga oid alohida muhofaza etiladigan hududlar ro‘yxatiga kiritilgan.

 Yana qarang 
 Oʻzbek sovet ensiklopediyasi

 

 
 Oʻzbekiston milliy ensiklopediyasining rasmiy veb-sayti 
 Oʻzbekiston milliy ensikopediyasining barcha jildari 
 Ziyo.uz portali virtual kutubxonasida Oʻzbek Milliy Ensiklopediyasi
Tursunqul Mamatqulov

Tursunqul Mamatqulov (1903-yil tavallud topgan — 1938-yil vafot etgan)  — Viloyat qidiruv bo‘limi boshlig‘i. Farg‘ona viloyati harbiy komissariatida sektor boshlig‘i. Surxondaryo okrugi Jarqo‘rg‘on tumani partiya komiteti sekretari,  Quva MTS siyosiy bo‘lim boshlig‘i. Farg‘ona okrugi Toshloq tumani partiya komiteti sekretari.

 Hayoti va taʼlimi 
T. Mamatqulov 1903-yilda Farg‘ona viloyati Oqariq qishlog‘ida oddiy xizmatchi oilasida tavallud topgan. da uning oilaliligi, Farg‘ona viloyati, Toshloq tumani Ohunboboyev qishlog‘ida istiqomat qilgani qayd etilgan.

Maʼlumoti — quyi, 1916-yilda Farg‘ona shahridagi 7-yillik maktabda tahsil olgan.

1938-yilning oktyabr oyida o‘tkazilgan Harbiy SSSR Oliy sudi kollegiyasi sayyor sessiyasining yig‘ilishida 15 yillik qamoq jazosiga hukm etilgan.

 Faoliyati 
1919-yilda shaharga yaqin joyda joylashgan bosmachilarni tugatish bo‘yicha otryadga ishga kirgan va u yerda 1920-yilgacha faoliyat ko‘rsatgan. 
1920-1922-yillarda Farg‘ona shahar militsiyasida bosmachilarga qarshi kurashda faol qatnashgan, 1922-1923-yillarda esa qidiruv bo‘limida boshliq bo‘lib jinoyatchilarga
qarshi kurash olib borgan. 1923-yil-1925-yil OGPUning maxsus bo‘limida, 2-otliq brigadasida faoliyat ko‘rsatgan. Keyinchalik 1925-1927-yillar davomida Farg‘ona viloyati harbiy komissariatida sektor boshlig‘i,1928-yil gacha viloyat komsomol komiteti targ‘ibot-tashviqot bo‘limi mudiri bo‘lib ish olib borgan. Keyinroq u partiya ishiga o‘tkazilgan va Qo‘qon uyezd-shahar partiya komitetida targ‘ibot-tashviqot bo‘limi mudiri sifatida faoliyatini davom ettiradi.  1929-yildan to 1930-yilgacha Marg‘ilon tumani partiya komitetining sekretari, 1931-1932-yillarda Surxondaryo okrugi Jarqo‘rg‘on tumani partiya komiteti sekretari bo‘lib ishlagan. 1933-1935-yillar oralig‘ida Quva MTS siyosiy bo‘lim boshlig‘i, 1935-yildan boshlab Farg‘ona okrugi Toshloq tumani partiya komiteti sekretari lavozimlarida faoliyat yuritgan. Ushbu lavozimda 1937-yil sentyabr oyigacha, yaʼni  hibsga olinguniga qadar xizmat qilgan.

Uning faoliyati munosib taqdirlanib, 1933-, 1934-, 1935-yillari O‘zKompartiya Markaziy Komiteti, O‘rta Osiyo respublikalari yer ishlari xalq komissarlari Markazning vakilligi tomonidan pul va buyum mukofotlari bilan taqdirlangan.

 
 

 

Turkum:Sovet davri qatagʻon qurbonlari
Turkum:Oʻzbekiston SSR kishilari
Turkum:Turkiston ASSR
Tanishuvni suiisteʼmol qilish

Tanishuvni suiisteʼmol qilish yoki tanishuvdagi zoʻravonlik — turmush qurmagan erkak va ayol jinsiga mansub shaxslarning bir-birlari bilan tanishuv paytida ulardan biri tomonidan boshqa biriga nisbatan sodir etiluvchi zoʻravonlik holati. Bu kabi vaziyatlar qarshi jinsdagi sherikning unga bildirilgan ishonchni suiisteʼmol qilishi va zoʻravonlik harakatlari orqali boshqa jinsdagi sherigi ustidan nazoratni saqlab qolishga harakat qilganda, masalan, munosabatlarga sovuqchilik tushganda paydo boʻladi. 

Suiisteʼmol qilish yoki zoʻravonlik holatlari, odatda jinsiy, tegajogʻlik qilish, tahdid, jismoniy, ogʻzaki, aqliy, hissiy, ijtimoiy sabotaj va taʼqib qilish kabi bir qancha shakllarda namoyon boʻlishi mumkin. Haddan oshib ketish holatlari uchrashuv paytida zoʻrlash koʻrinishida sodir etiladi. Bu esa oʻz ichiga psixologik zoʻravonlik, hissiy shantaj, jinsiy va jismoniy zoʻravonlik hamda psixologik manipulyatsiya kabi vaziyatlarni qamrab olishi mumkin. Ayol jinsiga mansub shaxslar, koʻpincha, zoʻravonlik holatlari qurboni sifatida eʼtirof etilishsa-da, kamdan kam hollarda, zoʻravonlik holatlari aybdori sifatida qaralishadi.

Tanishuv zoʻravonligi har qanday irqiy, yoshga aloqador, iqtisodiy va ijtimoiy chegaralarni kesib oʻtadi. StopRelationshipAbuse.org sayti tanishuvni suiisteʼmol qilish holatlarini „sobiq yoki ayni vaqtdagi jinsiy sherik ustidan nazoratni saqlab qolish uchun qoʻllaniluvchi haqoratli va majburlash xatti-harakatlari namunasi“, deya taʼriflaganWarning Signs of Abuse.

 Zoʻravon va jabrlanuvchi rollari 
Barcha tabaqa vakillari yuqorida sanalgani kabi zoʻravonlik bilan bogʻliq munosabatlarga duch kelishlari mumkin. Zoʻravonlik holati juftlikning yoshi, irqi, daromadi yoki boshqa demografik xususiyatlaridan qatʼiy nazar sodir boʻlishi mumkin. Shuningdek, ishonchni suiisteʼmol qilgan shaxslar va jabrlanuvchilar oʻrtasida umumiy sanalgan koʻplab xususiyatlar mavjud.

Pave.org.sg/ sayti zoʻravonlik holatini amalga oshirgan kishilarni obsessiv hasadgo‘y va egoistlik, oʻziga haddan tashqari ishonuvchan, kayfiyati oʻzgaruvchan, baʼzan jahldor, oʻz sherigini oilasi, doʻstlari va hamkasblaridan ajratib olishga intiladigan va tashqi stress omillarini ayblashga moyil boʻlganlar sifatida taʼriflaydiCentre for Promoting Alternatives to Violence.

 Yana qarang 

 Uchrashuv paytida zoʻrlash
 Jinsiy tegajogʻlik (en)
 Tanishuvni suiiste’mol qilish (oʻsmirlarda)
 Ayollarga nisbatan zoʻravonlik

 

 Qoʻshimcha oʻqish 

 

 
 
Turkum:Zoʻravonlik
Sodiq Toshxoʻjayev

Sodiq Toshxoʻjayev (1906-yil tavallud topgan — 1938-yil vafot etgan) — Namangan shahri kasaba soyuz sovetida klub mudiri. Namangan shahar komsomol komitetining sekretari.

 Hayoti va taʼlimi 
S. Toshxoʻjayev 1906-yilda Namangan viloyati Namangan shahrida etikdo‘z-hunarmand oilasida tavallud topgan. Millati — o‘zbek. Asosiy kasbi — xizmatchi. Onasi 1906-yilning oʻzidayoq vafot etgan. Otasi esa 1919-yilda vafot etgan. Toshkent shahri, Pushkin ko‘chasi, 19-uyda istiqomat qilgan.

SSSR Harbiy Oliy sudi hamjamiyati sayyor sessiyasining 1938-yil oktyabr oyida oʻtkazilgan yig‘ilishida 15 yil qamoq jazosi berilgan. Ammo da qaysi lagerda va qachon jazo muddatini o‘tagani, lagerdagi hayoti, mehnat faoliyati, u yerdan qaytgan yoki qaytmaganligi haqida aniq maʼlumotlar mavjud emas.

Maʼlumoti — o‘rta. 1922-yildan 1924-yilgacha Namangan shahridagi bolalar xodimlari tayyorlaydigan kurslarda tahsil olgan. 1929-yilda O‘zKompartiya Markaziy Komiteti qoshidagi partiya targ‘ibotchilari tayyorlaydigan kursni oʻqib tugatdi. 1932—1933 yillar oraligʻida Samarqandda joylashgan UzGUda o‘qidi, bu joydan 2-kursga oʻtganda siyosiy bo‘limda ishlash uchun safarbar qilindi.

 Faoliyati 
1917-yildan 1922-yilgacha boʻlgan muddatda Mulla Otaboy va Nasriddin Qodirov ismli boylar qo‘l ostida batrak bo‘lib xizmat qilgan. 1924—1926-yillarda Chust shahridagi bolalar uyida tarbiyachi bo‘lib ishlagan, 1926-yil — 1927-yil Namangan shahar kasaba soyuz sovetida klub mudiri sifatida faoliyat olib bordi. 1927-yildan 1928-yilgacha Namangan shahar komsomol komitetining sekretari bo‘lib ishlagan. Shundan soʻng 1928-yil Asakaga tuman komsomol komiteti sekretari lavozimiga tayinlangan va bu lavozimda 1929-yilgacha xizmat qilgan. 1930-yilning oxirlaridan Andijon okrug xalq maorifi bo‘limi ijtimoiy tarbiya mudiri, keyinchalik Kadrlar bo‘limi mudiri boʻlgan. 1930-yil oxirida okruglar tugatilishi sababli Baliqchi tumaniga o‘tkazilgan va bu tumanda 2 yil xalq maorifi bo‘limi mudiri, shu vaqtning o‘zida tuman sog‘liqni saqlash mudiri lavozimida ham faoliyat olib bordi. 1933-yilning 10-mart sanasidan 1935-yilgacha birinchi Marg‘ilon MTS komsomol ishi bo‘yicha siyosiy bo‘lim yordamchisi bo‘lib xizmat koʻrsatgan. 1935-yil yanvar oyidan boshlab, siyosiy bo‘limlar tugatilgandan soʻng Oktyabr tumani komsomol komitetining sekretari lavozimida ishlagan. 1935-yil 5-maydan 1937-yil 13-yanvargacha O‘zbekiston leninchi kommunistik yoshlar soyuzi Markaziy Komitetining komsomol rahbariyat organlari bo‘limi mudiri bo‘lib, keyinroq bu lavozimdan LKSMUZ Markaziy Komiteti qaroriga binoan Qo‘qon shahar komsomol komiteti sekretari lavozimiga o‘tkazilgan.

 
 
 

Turkum:Sovet davri qatagʻon qurbonlari
Turkum:Oʻzbekiston SSR kishilari
Turkum:Turkiston ASSR
Meliboy Erboʻtayev

Meliboy Erboʻtayev (1987-yil tavallud topgan — 1938-yil hibsga olingan) — „Krasniy oktyabr“ nomli 2-yog‘ zavodida direktor o‘rinbosari. Behbudiy shahri, Qashqadaryo suv xo‘jaligi boshqarmasi boshlig‘i. Quva MTS direktori.

 Hayoti va taʼlimi 
M. Erboʻtayev 1987-yilda Fargʻona viloyati Qoʻqon shahri Naymancha dahasida ishchi-mashinist oilasida tavallud topgan. Oilasi 5 kishidan iborat bo‘lgan.

1938-yil oktyabr oyida SSSR Oliy harbiy sudi kollegiyasi sayyor sessiyasining Toshkentdagi yig‘ilishida Meliboy Erbo‘tayevga 12 yillik qamoq jazosi tayinlangan. Ammo da uning qayerda va qachon vafot etganligi haqida maʼlumotlar mavjud emas.

Maʼlumoti — quyi. 1929-1930-yillari Toshkent shahrida VKP(b) Markaziy Komiteti O‘rta Osiyo Byurosiga qarashli partiya sovet kursida tahsil olgan.

 Faoliyati 
1925-yildan boshlab partiya aʼzosi hisoblangan. 1936-yil 17-iyunda to‘lg‘izgan xodimlarni hisobga olish bo‘yicha shaxsiy varaqasida uning mehnat faoliyatlari haqida baʼzi bir maʼlumotlar keltirilgan. 1908-1912-yillari Qo‘qon shahridagi paxta zavodida slesar qoʻl ostida shogird boʻlib, 1912-1919-yillar oraligʻida esa oʻzi slesar sifatida xizmat qilgan. 1919-yil — 1923-yil shahardagi 1-son davlat tegirmonida faoliyatini davom ettirgan. Biroz muddatdan soʻng 1923—1924-yilda „Krasniy oktyabr“ nomidagi 2-yog‘ zavodida slesar, 1924—1925-yilga kelib esa ushbu zavodda qorovul boʻlib, 1925-yildan 1929-yilgacha aynan shu zavodning oʻzida direktor o‘rinbosari lavozimida ish olib borgan. 1930-yildan to 1931-yilning 1-iyul sanasigacha Quva MTS direktori lavozimida, keyinchalik 1931-yil 1-iyuldan 1933-yil 1-dekabrigacha Quva tumani partiya komitetining mas’ul kotibi boʻlib ishlagan. 1933—1936 yillarda Behbudiy shahrida Qashqadaryo suv xo‘jaligi boshqarmasi boshlig‘i sifatida faoliyat yuritgan.

 
 
 

Turkum:Sovet davri qatagʻon qurbonlari
Turkum:Oʻzbekiston SSR
Turkum:Turkiston ASSR
Abdumavlon Abdukarimov

Abdumavlon Abdukarimov (1922-yil tavallud topgan – 2001-yil vafot etgan) – Qirgʻiziston SSR Jalolobod viloyati Suzoq MTS traktorchisi. Lenin ordeni, "Oʻroq va Bolgʻa" oltin medali, Vatanparvarlik ordeni sohibi va Sotsialistik Mehnat Qahramoni.

 Hayoti va faoliyati 
1922-yilda Turkiston Muxtor Sovet Sotsialistik Respublikasi Fargʻona viloyati Andijon tumani Oktyabrskoy qishlogʻida, (hozirgi Qirgʻiziston Jalolobod viloyati Bogʻish qishlogʻida) tugʻilgan. Millati oʻzbek. Mehnat faoliyatini erta boshlagan: 1933-yildan 1938-yilgacha u mahalliy kolxozning dala jamoasida ishlaganQirgʻiziston Sotsialistik Mehnat Qahramonlari. Frunze: Ed. „Qirgʻiziston“, 1966 yil..

1942-yil mart oyida Qizil Armiya safiga chaqirildi. Ulugʻ Vatan urushi qatnashchisi. Abdukarimov Abdumavlon Stalingrad yaqinida ogʻir yaralangan va 1942-yil oktyabr oyida armiya safidan chiqarilgan. Oʻzining tugʻilgan qishlogʻiga qaytib, Suzoq mashina-traktor stansiyasida (MTS) traktorchi boʻlib ishlay boshladi. U agrotexnika ilm yutuqlari va ilgʻor tajribani oʻz amaliyotida qoʻllagan holda bir necha yillar davomida paxta xomashyosidan yuqori va barqaror hosil olishni taʼminladi. U xizmat qilgan brigadalarda 1954—1957-yillarda paxta hosili gektariga 27—53 sentnerni yoki oʻrtacha 40 sentnerni tashkil etdi. MTS qayta tashkil etilgandan soʻng u mahalliy Lenin nomidagi kolxozda mexanizator boʻlib ishlashni davom ettirdi. 1983-yildan nafaqaga chiqadi. Jalolobod viloyati (1959—1990-yillarda Oʻsh) viloyatida yashagan. 2001-yilda vafot etgan.

 Mukofotlari 
SSSR Oliy Soveti Prezidiumining 1957-yil 15-fevraldagi Farmoni bilan qandlavlagi, paxta va chorvachilik mahsulotlari yetishtirishni koʻpaytirish, ilm-fan yutuqlari va ilgʻor tajribalarni yetishtirishda keng qoʻllashda erishilgan ulkan muvaffaqiyatlari uchun, Abdukarimov Abdumavlon Lenin ordeni va „Oʻroq va Bolgʻa“ oltin medali bilan Sotsialistik Mehnat Qahramoni unvoni bilan taqdirlangan. Abdukarimov Abdumavlon 1957-yil 15-fevralda Lenin ordeni, 1985-yil 3-noyabrda Vatanparvarlik ordeni bilan taqdirlangan.

 

Turkum:„1941-1945-yillardagi Ulugʻ Vatan urushida Germaniya ustidan qozonilgan gʻalaba uchun“ medali sohiblari
Turkum:Lenin ordeni sohiblari
Turkum:Sotsialistik Mehnat Qahramonlari
Turkum:Vatanparvarlik ordeni sohiblari
Ubaydullo Abdullaev

Ubaydullo Abdullaev (1928-yil tavallud topgan — vafot etgan sanasi noma’lum) — Tojikiston SSR Stalinobod viloyati Ko‘ktosh tumani rahbari. „Leningrad“ kolxozi paxtakorlari brigadiri (1953-yildan), „Leningrad“ kolxozida bo‘g‘inchi (1970-yildan), „Leningrad“ kolxozi mexanizatori (1968 — 1983-yillarda). „Oʻroq va bolgʻa“ oltin medali, Lenin ordeni, Mehnat Qizil Bayroq ordeni va Tojikiston SSR Oliy Kengashi Prezidiumining diplomi sohibi. Sotsialistik Mehnat Qahramoni va Tojikiston SSR paxta ustasi.

 Hayoti va faoliyati 
Ubaydullo Abdullaev 1928-yil Oʻzbekiston SSR Fargʻona tumani, hozirgi Oʻzbekiston Respublikasi Fargʻona viloyati Oltiariq tumanidagi Oltinsuyuq qishlogʻida tugʻilgan. Millati oʻzbek. Ulug‘ Vatan urushi yillarida mehnat faoliyatini Tojikiston SSR (hozirgi Tojikiston)da Stalinobod viloyati Ko‘ktosh tumanidagi „Kommunizm“ kolxoz paxtachilikda (1951-yildan Respublika bo‘ysunuvchi tuman) bo‘g‘inchi sifatida boshlagan (1970-yildan)Tojik milliy ensiklopediyasi. T.1. Dushanbe, 2011. (toj.). 1947-yilda 20 yoshli paxtakor rahbarlik qilayotgan 5 gektar maydondan 87,86 sentnerdan paxta olib, yuqori hosil oldi. 1953-yilda „Kommunizm“ kolxozi (keyingi o‘rinlarda „Leningrad“) paxtakorlari brigadiri etib tayinlandiTojik Sovet Ensiklopediyasi. T.1. Dushanbe, 1978. (toj.). Ubaydullo Abdulayev brigadasi paxta yetishtirishni mexanizatsiyalashni joriy etishga hissa qo‘shdi, 1960—1962-yillarda paxtadan yana yuqori hosil oldi. 1968—1983-yillarda „Leningrad“ kolxozida mexanizator bo‘lib ishlagan. 1984-yildan nafaqaga chiqadi va Tojikistonda yashaydi.

 Mukofotlari 
SSSR Oliy Kengashi Prezidiumining 1948-yil 1-martdagi farmoniga koʻra Abdulayev Ubaydulo Sotsialistik Mehnat Qahramoni unvoni, „Oʻroq va bolgʻa“ oltin medali hamda Lenin ordeni bilan taqdirlangan. 1948-yil 3-yanvarda Lenin ordeni, Mehnat Qizil Bayroq ordeni shuningdek,Tojikiston SSR Oliy Kengashi Prezidiumining diplomi bilan taqdirlangan. 1962-yil Tojikiston SSR paxta ustasi.Золотая медаль

 Oʻroq va bolgʻa oltin medali (1948-yil 1-mart — № 933);
 Lenin ordeni (1948-yil 1-mart — № 67996);
 Mehnat Qizil Bayroq ordeni;
 Tojikiston SSR Oliy Kengashi Prezidiumining diplomi;
 Tojikiston SSR paxta ustasi (1962-yil).

 

 Таджикская советская энциклопедия. — Душанбе, 1978. — Т. 1.
 Таджикская национальная энциклопедия. — Душанбе, 2012. — Т. 1.
 Абдуллоев Убайдулло // А — Асос. — Д.: СИЭМТ, 2011. — (Энсиклопедияи Миллии Тоҷик: тахм. 25 ҷ. / сармуҳаррир А. Қурбонов; 2011—2017, ҷ. 1). — ISBN 978-99947-33-45-3.

 

Turkum:Sotsialistik Mehnat Qahramonlari
Turkum:Lenin ordeni sohiblari
Turkum:Mehnat Qizil Bayroq ordeni sohiblari
Turkum:Tojikiston SSR paxta ustasi
Turkum:1928-yilda tugʻilganlar
Sirojiddin Qoʻziyev

Sirojiddin Qoʻziyev (1996-yil 1-sentyabrda tugʻilgan) Oʻzbek futbolchisi, yarim himoyachi pozitsiyasida oʻynaydi. Hozirda Hindistonning „Bengaluru“ futbolchisi.

 Faoliyati 
Katta futboldagi faoliyatini Qarshining „Nasaf“ klubida boshlagan dastlabki mavsumlarida kam maydonga tushgan boʻlsada, oʻzining jamoaviy ilk sovrinlarini qoʻlga kiritdi. 2018-yilda oʻsib borayotgan raqobat tufayli Termizning „Surxon“ jamoasi bilan shartnoma imzoladi. Surxon tarkibida yarim mavsum davomida harakat qilib, yana Qashaqadaryoga, bus safar Muborakning „Mash’al“ klubi bilan shartnoma imzoladi. Muborakliklar safida 4 mavsum davomida harakat qildi. Jamoaning Oʻzbekiston Pro ligasida gʻolib boʻlib, Superligaga yoʻllanma olishida katta hissa qoʻshdi. 2022-yilgi mavsum oldidan Fargʻonaning „Neftchi“ klubidan tushgan taklifni qabul qilib, shartnoma imzoladi. Jamoaviy hisobda katta yutuqlarga erishmagan boʻlsada, Sirojiddin jamoaning 3 toʻpuraridan biriga aylandi. 2023-yilgi mavsum oldidan ungga Malaziya yuqori ligasi vakili „Kuching sity“ klubidan taklifini qabul qilib, shartnoma imzoladi.

 Yutuqlari 

 Oʻzbekiston Superligasi ikkinchi oʻrin: 2017
 Oʻzbekiston Kubogi sohibi: 2016
 Oʻzbekiston Kubogi Ikkinchi oʻrin:2016
 Oʻzbekiston Superkubogi sohibi: 2016
 Oʻzbekiston Pro ligasi chempioni: 2019
 Oʻzbekiston Pro ligasi Ikkinchi oʻrin:2018

 

 

 Sirojiddin Qoʻziyev Soccerway saytida
 Sirojiddin Qoʻziyev Transfermarkt saytida

Turkum:1996-yilda tugʻilganlar
Turkum:1-sentyabrda tugʻilganlar
Turkum:Yashayotgan insonlar
Turkum:Alifbo boʻyicha sportchilar
Turkum:Oʻzbekistonlik erkak futbolchilari
Turkum:Erkak futbol yarim himoyachilari
Turkum:Nasaf klubi futbolchilari
Turkum:Surxon klubi futbolchilari
Turkum:Mashʼal klubi futbolchilari
Turkum:Neftchi (Fargʻona) futbolchilari
Turkum:Kuching City F.C. futbolchilari
Turkum:Metallurg Bekobod klubi futbolchilari
Turkum:Shoʻrtan klubi futbolchilari
Turkum:Bengaluru FC futbolchilari
Turkum:Oʻzbekiston Superligasi futbolchilari
Turkum:Oʻzbekiston Pro ligasi futbolchilari
Turkum:Malayziya Superligasi futbolchilari
Turkum:Hindiston Superligasi futbolchilari
Turkum:Oʻzbekistonlik muhojir erkak futbolchilari
Turkum:Malayziyadagi muhojir erkak futbolchilar
Turkum:Hindistondagi muhojir erkak futbolchilar
Abdurashid Abduqodirov

Abdurashid Abduqodirov (1919-yil tavallud topgan — 1978-yil vafot etgan) — O‘sh viloyati, Qirg‘iziston SSR „Moskva“ kolxozining raisi (1959-yil). Oktyabr inqilobi, Mehnat Qizil Bayroq, Lenin ordeni, Qizil Yulduz va Mehnat jasorati uchun ordenlari sohibi. Sotsialistik Mehnat Qahramoni.

 Hayoti va faoliyati 
Abduqodirov Abdurashid 1919-yilda Turkiston Avtonom Sovet Sotsialistik Respublikasining Farg‘ona viloyati Namangan uyezdi Suzoq qishlog‘i (hozirgi Qirg‘iziston, Jalolobod viloyati) da dehqon oilasida tugʻilgan. Millati o‘zbek. Mehnat faoliyatini 1935-yilda Qirg‘iziston SSR Jalolobod tumanidagiQirgʻiziston Sotsialistik Mehnat Qahramonlari. Frunze: Ed. „Qirgʻiziston“, 1966 yil. (1938-yildan Jalolobod tumani) „Moskva“ kolxozida boshlagan, 1939-yilda Qizil Armiya safiga chaqirilgunga qadar paxtachilik bilan shug‘ullangan. Vatan urushi mobaynida Brestda 6-piyodalar diviziyasining 125-piyoda polkida xizmat qilgan125 strelkoviy polk 6 SD. Brest qal’asi mudofaasi aʼzosi. Keyinchalik u 488-artilleriya polkida kapral unvoni bilan xizmat qildi. 1943-yilda KPSS safiga qoʻshildi. Gorkiy (hozirgi Nijniy Novgorod) shahridagi 5815-sonli protez-ortopediya evakuatsiya kasalxonasida og‘ir jarohat olib, davolanganidan so‘ng 1944-yilning may oyida kasalxonadan chiqgan. 1959-yilda Moskva kolxozi raisi etib saylandi. Bu lavozimda u oʻzini ajoyib tashkilotchi va biznes boshqaruvchisi sifatida koʻrsatdi. Uning rahbarligida kolxozning daromadi 1959-yildagi 949 ming rubldan 1965-yilda 1 million 629 ming rublga yaʼni 1,7 barobardan ko‘proqqa oshdi. Yetti yilda davlatga 18 ming 636 tonna yaʼni rejadan 939 tonnaga ko‘p paxta xomashyosi sotildi. Kolxozda chorvachilik mahsulotlarini yetishtirish va davlatga topshirish keskin ortdi. Kolxozchilar uchun bolalar bogʻchasi, hammom, klub qurildi. U kolxozni O‘sh viloyatining ilg‘or xo‘jaliklari qatorida saqlab qolishda davom etdi. Keyinchalik u Moskva kolxozining boʻlimlaridan birini boshqargan. O‘sh (hozirgi Jalolobod) viloyatining Suzoq qishlog‘ida yashagan. 1978-yilda vafot etgan.

 Mukofotlari 
SSSR Oliy Kengashi Prezidiumining 1966-yil 30-apreldagi Farmoni bilan paxta xomashyosi yetishtirish va tayyorlashni ko‘paytirishda erishilgan muvaffaqiyatlari uchun Abduqodirov Abdrashidga Lenin ordeni (1966-yil 30-aprel), Sotsialistik Mehnat Qahramoni unvoni va Oʻroq va bolgʻa oltin medali bilan taqdirlangan.

Oktyabr inqilobi (1971-yil 4-avgust);

Mehnat Qizil Bayroq (1964-yil 1-noyabr);

Qizil Yulduz (1966-yil 24-sentyabr);

Mehnat jasorati uchun ordeni.

 Xotirasi 
"Brest qal’asi mudofaasi" muzeyida urush faxriysi Abdurashid Abduqodirov eksponatlari va u haqida maʼlumotlar mavjud.

 

Turkum:„1941-1945-yillardagi Ulugʻ Vatan urushida Germaniya ustidan qozonilgan gʻalaba uchun“ medali sohiblari
Turkum:Lenin ordeni sohiblari
Turkum:Qizil Yulduz ordeni sohiblari
Turkum:Sotsialistik Mehnat Qahramonlari
Turkum:1919-yilda tugʻilganlar
Turkum:1978-yilda vafot etganlar
Rashit Sulaymonov

Rashit Sulaymonov — (1950-yil 5-iyulda tavallud topgan) Oʻzbekistonlik haykaltarosh. Moskva tasviriy sanʼat bilim yurti, Olmaota tasviriy sanʼat kolleji va Toshkent tasviriy sanʼat institutida tamomlagan.

O‘zbekiston Badiiy akademiyasining aʼzosi. 2012-yil Oscar Kokoschka mukofoti sovrindori. Oʻzbekistondagi koʻplab obidalar, jumladan, Rashit Sulaymonov Andijonda oʻrnatilgan Boburning birinchi yodgorligi muallifi. Bu haykal Sovet davrida hokimiyat mintaqaviy oʻzlikni ifodalovchi asarlarni bostirishga uringanida oʻziga xos bahs-munozaralarga ega boʻlgan.

Rashit Sulaymonovning asarlari Rossiya, Turkiya, Germaniya, Britaniya va boshqa mamlakatlardagi ko‘plab muzeylarda shaxsiy kolleksiyalaridan joy olgan. Rashit bronza va misdan tortib tosh, yogʻoch va loygacha boʻlgan materiallaridan mohironalik bilan turli haykallar yaratadihttp://rashitsuleymanovsculpture.ezweb123.com/#/bio/4538649121.

 Mukofotlar 
Xalqaro Bobur jamg‘armasi laureati, 2001-yil.
2012-yil sentyabr oyida Avstriyaning Pochlarn shahrida boʻlib oʻtgan „Atelier an Der Donau“ simpoziumida qatnashgan Rashit Oscar Kokoschka mukofoti sovrindori
.

 Sanʼat asarlari va koʻrgazmalar 
2009-yil iyul oyida Rashit AQShning Toshkentdagi elchixonasiga 2005-yilda Nyu-Orleanda Katrina toʻfonida halok boʻlganlar xotirasiga bagʻishlangan haykalchasini sovgʻa qilgan
http://www.linkapedia-visualarts.com/digest/rashit-suleymanov-online-references-cyclopaedia/24590603/ac5a5ecf6d8a9c94d5feabd1b4f75ef9 .
2007-yilda Rashit Germaniyaning Trierda shaxsiy koʻrgazmasini oʻtkazadi. 2002—2005- yillarda Rashit Moskvada Fanlar akademiyasining bir guruh paleontologlari bilan mamont faunasini tiklash loyihasida ishlagan. Rashit Sulaymonovning muzlik davri faunasidan ilhomlangan baʼzi asarlari Moskvadagi Timirayzev muzeyida namoyish etilgan.
Andijon viloyati Asaka tumaniga kiraverishda ikkinchi jahon urushining 26 nafar uchuvchi-qahramoni yodgorligi shuningdek „O‘zbekiston gavhari“ „Shoirlar xiyoboni“ „Ot“ kabi asarlari bugungi kunda xalqimizning madaniy meroslaridan biri hisoblanadi.

Rashit Sulaymonov yirik jamoat obidalari bilan cheklanib qolmay, tashkilotlar va xususiy mijozlar uchun koʻproq bezak ishlari olib boridi. Rashit Sulaymonovning asarlari Toshkentdagi Intercontinental mehmonxonasi foyesini va Xalqaro ishlar vazirligini bezab turibdi.

Rashit Sulaymonovning asarlari keng uslubiy va tematik diapazonni oʻz ichiga olgan. Bronza, guruch, marmar, granit, oniks, otashli loy va kulolchilik kabi turli xil materiallarda oʻz ijodiy asarlarini mahorat bilan ijro etilgan.

 
 http://www.rashitsuleymanov.com/

 

Turkum: Oʻzbekistonlik rassomlar
Turkum:Rassomlar
Turkum:Sanʼat
Shukurjon Mamatqulov

Mamatqulov Shukurjon (1940-yil 12-iyun) Andijon viloyati, Andijon tumanida tugʻilgan. „Oʻzbekiston Qahramoni“ va „Oʻzbekiston Respublikasida xizmat koʻrsatgan yoshlar murabbiyi“ unvonlari bilan taqdirlangan.

 Taʼlim olishi va mehnat faoliyati 

1967-yilda Toshkentdagi xalq xoʻjaligi institutini tamomlagan. Mutaxassisligi boʻyicha xisobchi-iqtisodchi. Andijon viloyati Oltinkoʻl tumanidagi Oltinkoʻl iqtisodiyot kolleji direktori.

Oʻzbekiston Respublikasi Oliy Majlisi Senatining „Budjet va iqtisodiy islohotlar masalalari qoʻmita“si aʼzosi. Oliy Majlis Senati Kengashining 2021-yil 1-fevraldagi qarori bilan „Faxriy senator“ maqomlari berilgan.
Tolibjon Madumarov

Madumarov Tolibjon Abdumalikovich — 1959-yil 2-dekabrda Andijon viloyati Paxtaobod tumanida tugʻilgan. 2016-yilda „Shuhrat“ medali bilan taqdirlangan.

 Taʼlim olishi va mehnat faoiliyati 

1984-yilda Namangan davlat pedagogika institutini tamomlagan. Mutaxassisligi boʻyicha geografiya va biologiya oʻqituvchisi, professor. Oʻzbekiston Respublikasi Oliy Majlisi Senatining Qonunchilik va sud-huquq masalalari qoʻmitasi raisi oʻrinbosari. Senatning mahalliy hokimiyat vakillik organlari faoliyatini kuchaytirishga ko‘maklashuvchi komissiyasi raisi.
Tojibar Yoʻldosheva

Yuldasheva Tojibar Oʻktamovna — 1954-yil 29-aprelda Andijon viloyati, Xoʻjaobod tumanida tugʻilgan. „Doʻstlik“ hamda „El-yurt hurmati“ ordenlari bilan taqdirlangan.

 Taʼlim olishi va mehnat faoiliyati 

1976-yilda Andijon davlat tillar pedagogika institutini tamomlagan. Mutaxassisligi boʻyicha ingliz tili fani oʻqituvchisi. Xoʻjaobod tumani, Shahrixonsoy shaharcha fuqarolar yigʻinining diniy maʼrifat, maʼnaviy ahloqiy tarbiya masalalari boʻyicha maslahatchi. 2015-2020-yillarda Oʻzbekiston Respublikasi Oliy Majlisi Senatining Andijon viloyati deputati sifatida faoliyat yuritgan.
Ahmad ibn Harb

Ahmad ibn Harb (toʻliq ismi Abu Abdulloh Ahmad ibn Harb Naysoburiy) — Nishopurning taniqli zohidi va muhaddisi.

Xuroson faqihi va shayxlarining oqsoqollaridan biri bo‘lgan Ahmad ibn Harb “al-Arbain”, “Kitobuz-zuhd” va “Iyalulloh” kabi hadis va tasavvufga oid asarlar yozgan. Biroq uning birorta asari bugungi kungacha yetib kelmagan. U Yahyo ibn Muoz ar-Roziyning ustozi, Sufyon ibn Uyayniyning shogirdi edi. Bir muddat Turkistonda g‘ayrimusulmon turklarga qarshi jihodda qatnashgan. Makkada ham istiqomat qilgan. U Ahmad ibn Hanbal davrida Bag‘dodga tashrif buyurib, u yerda dars bergan. Islomning oltin asrida 234-yilda (milodiy 849-yil) 85 yoshida vafot etgan.

 

 

Turkum:Islom
Turkum:Alifbo boʻyicha olimlar
Turkum:Muhaddislar
Ibn Masarra

Ibn Masarra- toʻliq ismi Abu Abdulloh Muhammad ibn Abdulloh ibn Masarra ibn Najih al-Jabaliy (arab. أبو عبد الله محمد بن عبد الله بن مسرة بن نجيح الجبلي) (883–931) – andalusiyalik musulmon zohid va olim. U ilk so‘fiylardan, shuningdek, Andalusning ilk faylasuflaridan biri hisoblanadi.

U muvallad bo‘lgani taxmin qilinadi.

Otasi bilan Makkaga borgan Ibn Masarra, otasi vafot etgach, Ispaniyaga qaytib, shogirdlari bilan bir takkaga kirib ketgan. Qarashlari rad etilgach, Misr va Makkada yashagan. Umrining oxirlarida Kordovaga qaytib kelgan.

 

Turkum:Alifbo boʻyicha olimlar
Turkum:So‘fiy
Aleksandr Butkov

Aleksandr Yakovlevich Butkov (1911-yil 25-mart, Gorchakova stansiyasi, Fargʻona viloyati, Rossiya imperiyasi — 1981-yil 2-iyul, Toshkent, Oʻzbekiston SSR) — sovet botanik olimi, sistematik va geobotanik, Oʻzbekiston oʻsimliklari va florasi boʻyicha mutaxassis. Koʻp tomli „Oʻzbekiston florasi“ monografiyasi mualliflaridan biri.
Tarjimayi holi
Aleksandr Butkov 1911-yil 25-mart kuni Gorchakova (hozirgi Margʻilon) stansiyasi temiryoʻl ishchisi oilasida tavallud topgan. 1934-yilda Oʻrta Osiyo davlat universiteti fizik-matematika fakultetining biologiya boʻlimini tugatadi. Talabalik davridanoq Botanika bogʻida dori tayyorlovchi, soʻngra kichik ilmiy xodim, assistent boʻlib faoliyat koʻrsata boshlaydi. 1934-yili Butkov Xoʻja Gʻur-Gʻur ota gʻoriga qilingan ekspeditsiyada ishtirok etib, ushbu hududning birinchi botanik tavsifini tuzib chiqadi. 1944-yildan boshlab Oʻrta Osiyo davlat universitetining Botanika bogʻiga rahbarlik qila boshlaydi. 1946-yilda zarpechak oʻsimlik turkumi boʻyicha dissertatsiyani yoqlab, biologiya fanlari nomzodi ilmiy unvonini oladi. 1949-yildan Oʻrta Osiyo davlat universitetida katta oʻqituvchi, soʻngra darvinizm kafedrasi dotsenti boʻlib ishlagan. 1952-yilda Oʻzbekiston SSR FA Botanika instituti Geobotanika laboratoriyasini boshqara boshlaydi. Olim yongʻoqli-mevali oʻrmonlarning hosildorligini oʻgʻitlar yordamida oshirish gʻoyasini ilgari surib, ularni ekologik va fitotsenologik jihatdan oʻrganish bilan shugʻullangan. Koʻp tomli „Oʻzbekiston florasi“ monografiyasi yozilishida ishtirok etgan. Adonis oʻsimligi boʻyicha monografik tadqiqot olib borgan. Oʻzbekistonning manzarali oʻsimliklari haqida kitob yozgan. 1981-yil 2-iyul kuni Toshkent shahrida 56 yoshida vafot etgan.

 

Turkum:Biologiya fanlari nomzodlari
Ibn Abbod Rundiy

Ibn Abbod Rundiy-(arab. ابن عباد الرندي) (1333-1390) to‘liq ismi Abu Abdulloh Muhammad ibn Abu Is’hoq Ibrohim an-Nafzi al-Himyariy ar-Rundiy bo‘lib, o‘z davrining yetakchi so‘fiy ilohiyotchilaridan biri. Andalusning Ronda shahrida tug‘ilgan. Marokashdagi mashhur madrasalarda tahsil olishga qiziqqan Ibn Abbod yoshligida u yerga hijrat qiladi. U umrining katta qismini Marokashning turli shaharlarida (Sale, Marrakesh, Fos) yashab o‘tkazgan va Fosdagi “Bob al-Futuh” qabristoniga dafn etilgan"Un precursor hispano musulman de San Juan de la Cruz", which was later reprinted in Huellas del Islam (1941), at 235-304. An English translation was made by Douglas and Yoder as Saint John of the Cross and Islam (New York: Vantage 1981)..

 

Turkum:Alifbo boʻyicha olimlar
Vollaston prizmasi

right|frame| Vollaston prizmasi
Vollaston prizmasi Uilyam Xayd Vollaston tomonidan ixtiro qilingan bo'lib, qutblangan yorug'likni boshqaradigan optik qurilma. U yorug'likni ortogonal qutblangan ikkita alohida chiziqli polarizatsiyalanib chiquvchi nurlarga ajratadi. Ikkila nur ham ikkita to'rtburchak prizmaning optik o'qiga muvofiq holatda qutblangan bo'ladi.

Vollaston prizmasi ikki sinuvchi materialdan tayyorlangan, ikkita ortogonal boʻlgan prizmalardan iborat - odatda kaltsit kabi bir o'qli material. Ushbu prizmalar o'zlarining asoslari chegarasida bir-biriga biriktirilgan bo'lib (an'anaviy ravishda Kanada balzami bilan), optik o'qlari perpendikular boʻlgan ikkita to'rtburchakli uchburchak prizma hosil qiladi. Chiqib kelayotgan yorug'lik nurlari sinish ko'rsatkichlaridagi farqlar tufayli oddiy va g'ayrioddiy nurlar sifatida prizmadan ajralib chiqadi, ajralish burchagi prizmalarning xanjar burchagi va yorug'likning to'lqin uzunligi bilan o'chanadi. Tijorat prizmalar 1 ° dan 45 ° gacha boʻlgan divergensiya burchaklari bilan mavjud.

 Eslatmalar
Rentgen nurlarining difraksiyasi

thumb|300x300px| Harakatdagi kukunli rentgen difraktometri
Rentgen nurlarining difraksiyasi - Tiron ekstraktining rentgen nurlari diffraktsiyasi juda keng choʻqqilarni oʻz ichiga oladi, bu qattiq moddalarning amorf tabiatini koʻrsatadi. 3-jadvalda standartlarning XRD naqshlari bilan taqqoslash asosida d-oraliqlar va taxminiy topshiriqlar roʻyxati keltirilgan. Eng kuchli choʻqqi allofanlar, amorf kremniy oksidi, halloysitlar va muskovit uchun naqsh bilan bir-biriga toʻgʻri keladi va bu materiallar turli nisbatlarda mavjud boʻlgan bir nechta komponentlarning aralashmasidan iborat boʻlishi mumkinligini koʻrsatadi. Boshqa choʻqqilar halloysit va muskovitning standart rentgen diffraktsiya naqshlariga mos keladi. Shunday qilib, Tiron ekstraktlari uchun XRD namunasi halloysitlar, muskovit va ehtimol allofanlar va amorf kremniy oksidi mavjudligini koʻrsatadi.

Rentgen nurlari diffraktsiyasi (XRD) tadqiqot va sanoatda keng qoʻllaniladigan kuchli vositadir. XRD odatda materiallardagi kristall fazalarning sifat va miqdoriy tahlillari uchun yaxshi maʼlum boʻlsa-da, diffraktsiya naqshlarini sinchkovlik bilan tahlil qilish yoki maxsus XRD sozlamalarini qoʻllash orqali koʻproq maʼlumot olish mumkin : yaʼni qattiq eritmalarning tavsifi, kristallit oʻlchami va shakli, kristall orientatsiyasi, turli darajadagi ichki elastik shtammlar/stresslar, harorat taʼsiri, yaqin sirt xarakteristikasi va boshqalar. Ushbu maqolaning maqsadi birinchi navbatda rentgen nurlari diffraktsiyasining baʼzi asosiy tamoyillarini umumlashtirish va keyin XRDni qoʻllashning baʼzi misollarini keltirishdir. keramika materiallari sohasi.

Boʻlimni koʻrishKitob sotib olish.

 Rentgen nurlari diffraktsiyasining tamoyillari 
X-nurlarining diffraksiyasi rentgen nurlari va kristall namuna oʻrtasidagi konstruktiv shovqin natijasidir. Amaldagi rentgen nurlarining toʻlqin uzunligi kristall panjaradagi atomlar orasidagi masofaning kattaligi bilan bir xil. Bu turli yoʻllar bilan tahlil qilinishi mumkin boʻlgan diffraktsiya naqshini keltirib chiqaradi, eng mashhuri kristallar va ularning fazalarini oʻlchashda ishlatiladigan mashhur Bragg qonunini (nl = 2d sin th) qoʻllashdir.

 Rentgen nurlarining tarqalishi 
Turli xil rentgen nurlarini tarqatish usullaridan foydalangan holda materialning kristal boʻlmagan tarkibiy qismlarini oʻrganadigan boshqa usullarga oʻtlash chastotasi kichik burchakli rentgen nurlarining tarqalishi (GISAXS), kichik burchakli rentgen nurlarining tarqalishi (SAXS), umumiy tarqalish (shuningdek, deb ataladi) kiradi. Juftlikni taqsimlash funksiyasi (PDF) tahlili), rentgen reflektometriyasi (XRR). Har bir usul asosiy tarqalish nazariyasiga asoslangan maʼlumotlarni tahlil qilish uchun oʻz algoritmiga ega..

Turkum:Rentgenologiya
Nazarmahram (Shahrixon tumani)

Nazarmaxram — Oʻzbekiston, Andijon viloyati Shahrixon tumanidagi qishloq. Xaldivonbek tumani markazi. 

 

Turkum:Shahrixon tumani aholi punktlari
Fquih Ben Salah

Fquih Ben Salah yoki Fkih Ben Saleh Fkih Ben Salah ( berber tilida : Fqih Ben Ṣaleḥ, ⴼⵇⵉⵀ ⴱⴻⵏ ⵚⴰⵍⴻⵃ; arab tilida : ạlfqyhṭ bn ṵṣ, Morko shahrida). Béni Mellal-Khénifra mintaqasidagi Béni Mellalda joylashgan, 2004-yilda 128,446 aholidan tashkil topgan shahar. Uning asosiy iqtisodiy faoliyati qishloq xo'jaligi hisoblanadi.

 Tarixi 
Shahar Beni Amir arab qabilasi hududida joylashgan bo'lib, u Tadla qabila konfederatsiyasi tarkibiga kirgan.

 Egizak shaharlar 

 Don Benito, Spain

 

Fquih Ben Salah viloyati
Turkum:Koordinatalar Vikimaʼlumotlarda
Turkum:Fquih Ben Salah viloyati
Turkum:Beni Mellal-Khénifra provinsiyalari
Fquih Ben Salah viloyati

Fquih Ben Salah Marokashning Beni Mellal-Khénifra mintaqasida joylashgan provinsiya hisoblanadi. 2014-yildagi statistik ma'lumotlarga ko'ra, uning aholisi 502 827 kishini tashkil qiladi.

 Ma'muriy bo'linmalar 
Ism Geografik kod Turi Uy xo'jaliklari Aholi (2004) Chet ellik aholi Marokash aholisi Izohlar Fquih Ben Salah 091.01.05. Munitsipalitet 16889 82446 18 82428 Oulad Ayad 091.01.09. Munitsipalitet 3910 21466 2 21464 Souk Sebt Oulad Nemma 091.01.11. Munitsipalitet 9477 51049 37 51012 Dar Uld Zidouh 091.05.01. Qishloq kommunasi 4307 27615 1 27614 Dar Oulad Ziduh deb nomlangan markazda 9821 aholi istiqomat qiladi; Qishloq joylarda 17794 nafar aholi istiqomat qiladi. Had Bumoussa 091.05.03. Qishloq kommunasi 5959 41731 1 41730Oulad Bourahmoune 091.05.05. Qishloq kommunasi 2118 13635 2 13633Oulad Nacer 091.05.07. Qishloq kommunasi 3918 26527 0 26527 Oulad Zmam 091.05.09. Qishloq kommunasi 4949 31905 1 31904 Sidi Aissa Ben Ali 091.05.11. Qishloq kommunasi 3735 22697 2 22695 Sidi Hammadi 091.05.13. Qishloq kommunasi 2430 14535 0 14535Al Khalfia 091.09.01. Qishloq kommunasi 2555 14341 0 14341 Bni Chegdale 091.09.03. Qishloq kommunasi 1872 11582 0 11582 Bni Oukil 091.09.05. Qishloq kommunasi 2351 14960 1 14959 Bradia 091.09.07. Qishloq kommunasi 6236 36307 1 36306 Bradiya deb nomlangan markazda 6564 nafar aholi istiqomat qiladi; Qishloq joylarda 29743 nafar aholi istiqomat qiladi. Hel Merbaa 091.09.09. Qishloq kommunasi 2159 12614 0 12614 Krifate 091.09.11. Qishloq kommunasi 5932 34103 0 34103

 

Turkum:Fransuz tilidagi bilan maqolalar (fr)
Turkum:Beni Mellal-Khénifra provinsiyalari
Turkum:Fquih Ben Salah viloyati
Turkum:Arab tilidagi bilan maqolalar (ar)
Yevgeniy Rachinskiy

Yevgeniy Konstantinovich Rachinskiy (1909 — 1991) — Sovet qurollari konstruktori.

 Tarjimayi holi 
1909-yil 1-yanvarda Qoʻqon shahrida (hozirgi Fargʻona viloyati, Oʻzbekiston) xizmatchi oilasida tugʻilgan. Oʻrta maktabni Toshkentda tugatgan, ularning oilasi keyinchalik Toshkentga koʻchib kelgan.

1926—1929-yillarda Toshkent paxta sanoati bosh mexanika zavodida chizmachi-konstruktor, 1929—1931-yillarda Toshkent qishloq xoʻjaligi mashinasozligi zavodi qurilishi yigʻish boʻlimida muhandis-konstruktor boʻlib ishlagan. Ham ishlab, ham oʻqib Toshkent universitetining ishchilar fakulteti va 3 kursini tamomlagan.

1931-yilda Rachinskiy Moskvaga koʻchib oʻtdi. Moskvada u mudofaa sanoati korxonalari va konstruktorlik byurolarida ishlagan: muhandis-konstruktor, yetakchi dizayner, bosh loyiha dizayneri.

Ikkinchi jahon urushi yillarida SSSRning turli zavodlarida Shpagin avtomati ishlab chiqarishni tashkil etishda qatnashgan.

1940—1960-yillarda u bir qator yangi uskunalar modellarini ishlab chiquvchi boʻlib ishladi, ulardan toʻrttasi Sovet Armiyasi tomonidan qabul qilingan. Ular orasida:

— (Vodopyanov E. D. bilan birgalikda) Vladimirov tomonidan ishlab chiqilgan 14,5 mm kalibrli KPV pulemyoti ostida ZPU-1 bitta zenit pulemyoti

— (Pursen R.Ya bilan birga) Afanasyev-Yakushev tomonidan ishlab chiqilgan 23 mm 2A14 zenit qurollari uchun ZU-23 ikkita zenit quroli oʻrin olgan.
Umuman olganda, Rachinskiy — dastgoh asboblari va oʻqotar qurollarning juda mashhur dizayneri. „Mashinistlar“ ning barcha keksa avlodi — Stepanov, Samojenkov, Malinovskiylarning barchasi uni oʻz ustozlari deb bilishadi.

1957-yildan 1963-yilgacha Y. K. Rachinskiy Tula TsKB-14 (Asboblarni loyihalash byurosi) boʻlimi boshligʻi boʻlib ishlagan.

 Mukofotlar va ordenlar 

Rachinskiy 1949-yilda 1-darajali Stalin mukofoti laureati,
1968-yilda SSSR Davlat mukofoti
1949-yilda Mehnat Qizil Bayroq ordeni kavaleri, 1945-yilda „1941-1945-yillardagi Ikkinchi jahon urushidagi jasoratli mehnati uchun“ medallari bilan taqdirlangan. 1950-yilda „Mehnat jasorati uchun“ ordeni sohibi boʻldi.

 

 
 Istoriya sovetskogo strelkovogo orujiya i patronov. David Naumovich Bolotin. Poligon, 1995-yil.

 
 http://www.museum-arms.ru/about/tula-armory/detail.php? ELEMENT_ID=2544

Turkum:Mehnat Qizil Bayroq ordeni sohiblari
Turkum:1991-yilda vafot etganlar
Turkum:19-aprelda vafot etganlar
Turkum:Qoʻqonda tugʻilganlar
Turkum:1909-yilda tugʻilganlar
Turkum:1-yanvarda tugʻilganlar
Baxrom Muzaffer

Bahrom Muzaffer (1986-yil 4-avgust, Fargʻona) – turkiyalik bokschi, yengil va birinchi ogʻir vazn toifalarida jang olib boradi. 2000-yillarning ikkinchi yarmidan 2010-yillarning birinchi yarmiga qadar Turkiya milliy boks terma jamoasi safida oʻynagan, Yevropa chempionatining bronza medali sohibi, koʻplab xalqaro turnirlar gʻolib va sovrindori, ikki karra Yozgi Olimpiya oʻyinlarida ishtirok etgan.

 Biografiyasi 
Bahrom Muzaffer 1986-yil 4-avgustda Oʻzbekiston SSR Fargʻona shahrida mesxetin turklari oilasida dunyoga kelgan. Uch yildan soʻng ota-onasi Rossiyaga, soʻngra Ozarbayjonga koʻchib ketishgan va nihoyat, 1996-yilda Turkiyaga joylashishgan.

Ilk bor 2005-yilgi mavsumda Tallin shahrida oʻtkazilgan oʻsmirlar oʻrtasidagi Yevropa chempionatida kumush medalni qoʻlga kiritib, oʻz sport faoliyati bilan xalqaro maydonda tanildi.

2006-yilda Olmaotada oʻtkazilgan talabalar oʻrtasidagi jahon chempionatining kumush medali sovrindori boʻlgan. Bir marotaba Turkiya terma jamoasi safida Pech shahrida boʻlib oʻtgan Yevropa Ittifoqi chempionatida ishtirok etdi va u yerdan yengil vazn toifasida qoʻlga kiritilgan oltin medal bilan uyiga qaytdi.

2007-yilda yengil vazn toifasida Turkiya chempioni boʻldi. Dublindagi Yevropa chempionatida bronza medalini qoʻlga kiritdi. Keyinchalik Chikagodagi Jahon chempionatida ishtirok etdi va 1/16 finalda oʻz bahslarini yakunladi.

2010-yil iyun oyida Moskvada boʻlib oʻtgan Yevropa chempionatida chorak finalda vengriyalik Yozef Darmosga kichik ochkolar evaziga (5:9) yutqazdi.

Trabzonda boʻlib oʻtgan Yevropa Olimpiya saralash bahslarida yengil vaznda birinchi oʻrinni egalladi va bir qator muvaffaqiyatli chiqishlari tufayli 2012-yilda Londonda boʻlib oʻtgan Olimpiada oʻyinlarida mamlakat sharafini himoya qilish huquqini qoʻlga kiritdi. Ammo 81 kg vazn toifasidagi birinchi jangida eronlik Esxon Ruzbaxoniyga bahsni boy berdi va medallar uchun kurashlarni tark etdi.

Baxrom Muzaffer 2015-yilda Bokudagi Yevropa oʻyinlarida ishtirok etdiPo materialam bazi dannix amateur-boxing.strefa.pl.

 

 

 Baxram Muzaffer – stranitsa na sayte Mejdunarodnogo olimpiyskogo komiteta

Turkum:Yashayotgan insonlar
Turkum:Fargʻona sport kishilari
Turkum:Ogʻir vaznli bokschilar
Turkum:2008-yilgi Yozgi Olimpiya o‘yinlarida bokschilar
Turkum:Turkiya bokschilari
Turkum:Mesxeti turk xalqi
Vitaliy Zaxarov

Vitaliy Georgiyevich Zaxarov  – belaruslik qilichboz, Yevropa chempioni (2001), ikki karra jahon chempionati sovrindori (2002, 2003), ikki karra Olimpiya oʻyinlari ishtirokchisi (1996, 2000). Belarusiyada xizmat koʻrsatgan sport ustasi (2003).

 Biografiyasi 
Vitaliy Zaxarov 1967-yil 18-dekabrda Fargʻonada tavallud topgan. 1987-yilda Minskka koʻchib oʻtgan.

 Sportchilik faoliyati 
16 yoshida qilichbozlik bilan shugʻullanishni boshlaydi. Birinchi murabbiyi Aleksandr Goppe boʻlgan. Jahon Kubrasi finalchisi, 1996-yilgi jahon chempionatining bronza medali sovrindori. 1999-yildan boshlab Anatoliy Novikov rahbarligida sport faoliyatini davom ettirdi.

Vitaliy Zaxarov oʻzining eng muhim yutuqlariga 2000-yillarning boshlarida erishgan. 2001-yilda Koblenz shahrida boʻlib oʻtgan Yevropa chempionatida finalga yoʻllanmani qoʻlga kiritdi va finalda italiyalik Paolo Milanolini magʻlub etib, oltin medalni qoʻlga kiritdi. Ushbu muvaffaqiyati tufayli Zaxarov Yevropa chempioni boʻlgan birinchi belarus qilichbozi sifatida oʻz nomini tarixga muxrladi. 2002 va 2003-yillarda oʻtkazilgan jahon chempionatlarida bronza medallarini qoʻlga kiritgan.

 Murabbiylik faoliyati 
Sport faoliyatini yakunlagandan soʻng, Vitaliy Zaxarov murabbiylik faoliyatini boshladi. Hozirda Respublika olimpiya zaxiralari tayyorlash markazida zamonaviy beshkurash boʻyicha murabbiy sifatida ish olib boradi.

 Oʻyin uslubi 
Zaxarovning soʻzlariga koʻra, qilishbozlikda sportchi koʻp qirrali boʻlishi, raqib tomondan beriladigan barcha zarbalarga tayyor turishi kerak. Vitaliy Zaxarov oʻyinda eng koʻp amalga oshiradigan oʻziga xos uslublardan biri – „flesh“ zarbasidir. Bunda sportchi qilichi bilan toʻsatdan oldinga intiladi va raqibiga tezkor zarba berib, uni noqulay ahvolga solib qoʻyadi. Bu zarbaga qarshi raqib qanday yoʻl tutishidan qatʼi nazar, aksariyat hollarda Zaxarovning ushbu uslubi hamisha unga ochko olib kelgan.

Sport faoliyati davomida Zaxarovning eng kuchli jangi jahon chempionatining bronza medali uchun vengriyalik sportchi bilan kechgan bahsi boʻlgan.

 

 

 
 Strela Vitaliya Zaxarova 

Turkum:Fargʻonada tugʻilganlar
Turkum:Yashayotgan insonlar
Turkum:1967-yilda tugʻilganlar
Turkum:18-dekabrda tugʻilganlar